Diari Oficial de la Generalitat Valenciana


Sumari del DOGV 2423, del 09-01-1995 (1995/833499)

DECRET 248/1994, de 7 de desembre, del Govern Valencià, pel qual accepta la cessió d'ús gratuït de 762,44 metres quadrats de superfície, part de les dependències de la primera planta de l'edifici situat al carrer de la República Argentina, núm. 27, de Benicarló, destinat a centre comarcal de salut, realitzada per l'Ajuntament de Benicarló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/07/248/dof/vci/html**

### Dades del document

Número de DOGV
:   2423

Data del DOGV
:   09-01-1995

Secció del DOGV
:   DISPOSICIONS GENERALS

Número del document
:   1995/833499


Data del document
:   07-12-1994

Organisme emissor
:   Conselleria d'Economia i Hisenda

Tipus de document
:   Decret

DECRET 248/1994, de 7 de desembre, del Govern Valencià, pel qual accepta la cessió d'ús gratuït de 762,44 metres quadrats de superfície, part de les dependències de la primera planta de l'edifici situat al carrer de la República Argentina, núm. 27, de Benicarló, destinat a centre comarcal de salut, realitzada per l'Ajuntament de Benicarló.   
L'Ajuntament de Benicarló, en la sessió plenària realitzada el dia 8 d'agost de 1986, acordà la cessió d'ús gratuït a la Generalitat Valenciana de 762,44 metres quadrats de superfície que formen part de les dependències de la primera planta de l'edifici situat al carrer de la República Argentina, núm. 27, de Benicarló, propietat de l'Ajuntament.  
La cessió es realitza amb el fi determinant que es destine a centre comarcal de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió d'ús de les dependències esmentades, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 7 de desembre de 1994,  
DECRETE:  
Article primer  
Acceptar la cessió d'ús gratuït realitzada per l'Ajuntament de Benicarló de 762,44 metres quadrats de superfície que formen part de les dependències de la primera planta de l'edifici situat al carrer de la República Argentina, núm. 27, de Benicarló.  
Aquesta superfície forma part de la finca inscrita en el Registre de la Propietat de Vinaròs, tom 671, llibre 180, foli 82, finca 18.615.  
Article segon  
La cessió d'ús efectuada per l'Ajuntament de Benicarló es fa amb la condició de destinar l'immoble a centre de salut comarcal, i es mantindrà mentre s'hi presten els serveis per als quals han estat cedides aquestes dependències.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de desembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI